Arbejdet med ny bro over motorvejen giver også trafikale problemer på motorvejen

-Jeg har foreløbigt siddet her i over en time, siger en tydeligt frustreret Erik Pedersen fra Aalestrup da TV2/Nord kører op på siden af ham på motorvejen, og han er lagt fra alene. Arbejdet med at pille stilladser ned efter støbningen af en ny motorvejsbro giver massive kødannelser på begge sider af Limfjorden. -Vi har analyseret på de trafikdata, som er tilgængelige og regnet os frem til at sidste weekend og denne er de bedst egnede til arbejdet, men uanset hvad vi gør er det aldrig optimalt, forklarer projektleder ved Vejdirektoratet Helle Blæsbjerg. Arbejdet forventes at være afsluttet mandag den 20. august.